wannaphong/clean_thaiwikipedia huggingface dataset:
# เจียเหอ
เจียเหอ   เป็นเป็นชื่อศักราชลำดับที่ 3 ในรัชสมัยของจักรพรรดิซุนกวนแห่งง่อก๊กในยุคสามก๊กของจีน ชื่อศักราชเจียเหอใช้ตั้งแต่ ค.ศ. 232 ถึง ค.ศ. 238 รวมเวลา 7 ปี李崇智，《中國歷代年號考》，第18頁。 คำว่าเจียเหอแฝงความหมายมงคลบ่งบอกถึงการรวมแผ่นดินเป็นหนึ่ง

ในเดือน 8 ของศักราชเจียเหอปีที่ 7 (ค.ศ. 238) เปลี่ยนชื่อศักราชเป็นชื่ออูปีที่ 1

 การเปลี่ยนชื่อศักราช 
 ศักราชหฺวางหลงปีที่ 4 (ค.ศ. 232) —— เดือน 1 วันที่ 1 เปลี่ยนชื่อศักราชเป็นเจียเหอปีที่ 1「（黃龍三年）十二月丁卯，大赦，改明元年也。　嘉禾元年春正月……（赤烏元年）秋八月，武昌言麒麟見。有司奏言麒麟者太平之應，宜改年號。詔曰：『間者赤烏集於殿前，朕所親見。若神靈以為嘉祥者，改年宜以赤烏為元。』群臣奏曰：『昔武王伐紂，有赤烏之祥，君臣觀之，遂有天下，聖人書策載述最詳者，以為近事既嘉，親見又明也。』於是改年。」「（黃龍三年）十二月丁卯，大赦，改明年為嘉禾元年。……（六年）冬十二月，赤烏群集前殿。大赦。改明年為赤烏元年。」「〔太和五年十二月〕丁卯，吳大赦，改明年元曰嘉禾。」

 ศักราชเจียเหอปีที่ 7 (ค.ศ. 238) —— เดือน 8 เปลี่ยนชื่อศักราชเป็นชื่ออูปีที่ 1

 ตารางเทียบศักราช 
 เจียเหอ 1  2  3  4  5  6  7ค.ศ. 232  233  234  235  236  237  238วุยก๊กไท่เหอ 6  ไท่เหอ 7ชิงหลง 1  ชิงหลง 2  ชิงหลง 3  ชิงหลง 4  ชิงหลง 5จิ่งชู 1  จิ่งชู 2จ๊กก๊กเจี้ยนซิง 10  เจี้ยนซิง 11  เจี้ยนซิง 12  เจี้ยนซิง 13  เจี้ยนซิง 14  เจี้ยนซิง 15  เหยียนซี 1กองซุนเอี๋ยน            เช่าฮั่น 1  เช่าฮั่น 2
# รัฐประหารในประเทศเนปาล พ.ศ. 2548
การรัฐประหารในราชอาณาจักรเนปาลเริ่มต้นเมื่อวันที่ 1 กุมภาพันธ์ 2005 เมื่อสมาชิกรัฐสภาจากพรรคคองเกรสเนปาลซึ่งได้รับเลือกตั้งโดยชอบธรรมผ่านกระบวนการทางประชาธิปไตย ถูกโค่นล้มโดยกษัตริย์ชญาเนนทระแห่งเนปาล ท้ายที่สุด รัฐสภาได้รับการฟื้นคืนในปี 2006 หลังกษัตริย์ชญาเนนทระยอมสิ้นสุดระบอบสมบูรณาญาสิทธิราชย์ของตนอันเป็นผลมาจากการปฏิวัติปี 2006

 ภูมิหลัง 
รัฐบาลของเนปาลในอดีตเป็นระบอบสมบูรณาญาสิทธิราชย์หลังการรัฐประหารในปี 1960 ซึ่งนำโดยกษัตริย์มเหนทระ ต่อมาเนปาลกลายมาเป็นรัฐกษัตริย์ใต้รัฐธรรมนูญในปี 1991 ในรัชสมัยของกษัตริย์วิเรนทระ เมื่อกษัตริย์ชญาเนนทระขึ้นสู่บัลลังก์หลังเกิดการสังหารหมู่ราชวงศ์เนปาล ที่ซึ่งสมาชิกสิบคนในราชวงศ์ อันรวมถึงกษัตริย์วิเรนทระ, ราชินีไอศวรยะ และมงกุฏราชกุมารทิเปนทระ ถูกสังหาร กษัตริย์ชญาเนนทระได้ปฏิเสธคณะรัฐบาลที่ผ่านมารลแล้วสามคณะตั้งแต่ปี 2002 สงครามกลางเมืองเนปาลซึ่งนำโดยกลุ่มลัทธิเหมายังคงดำเนินอยู่และมียอดเสีชีวิตมากกว่า 11,000 ราย เนปาลคงสถานะเป็นประเทศไร้รัฐสภามาตั้งแต่ปี 2002 และความนิยมในตัวกษัตริย์ชญาเนนทระก็ลดต่ำลง

 การรัฐประหาร 
ในวันที่ 1 กุมภาพันธ์กษัตริย์ชญาเนนทระประกาศสถานการณ์ฉุกเฉิน และยุบสภา สมาชิกรัฐสภาถูกคุมขังในบ้านของตน, มีการยกเลิกข้อสิทธิที่สำคัญในรัฐธรรมนูญ, ทหารเข้าควบคุมสื่อโดยสมบูรณ์ และการติดต่อสื่อสารถูกตัด 

การรัฐประหารในครั้งนี้ถูกประณามโดยอินเดีย, สหราชอาณาจักร และสหรัฐ การรัฐประหารของกษัตริย์ชญาเนนทระดำเนินอยู่ได้ปีเดียว โดยเมื่อ 24 เมษายน 2006 กษัตริย์ชญาเนนทระได้ออกมายอมคืนรัฐสภาเดิมและสิ้นสุดระบอบราชาธิปไตยของตน อันเนื่องมาจากขบวนการเรียกร้องประชาธิปไตยในตอนนั้น
# เกรตเทอร์แอลเบเนีย
เกรตเทอร์แอลเบเนีย  เป็นคติชาตินิยมและแนวคิดเรียกร้องดินแดน ที่พยายามรวมดินแดนที่มีชาวแอลเบเนียจำนวนมากอาศัยอยู่ แนวคิดนี้อิงจากการกล่าวอ้างเกี่ยวกับดินแดนที่มีประชากรชาวแอลเบเนียในพื้นที่เหล่านั้น นอกเหนือจากแอลเบเนียที่มีอยู่แล้ว แนวคิดนี้ยังมีการอ้างสิทธิในภูมิภาคในรัฐใกล้เคียงด้วย โดยมีพื้นที่ต่าง ๆ รวมถึงคอซอวอ หุบเขาเปรเชวอของเซอร์เบีย ดินแดนทางตอนใต้ของมอนเตเนโกร ดินแดนทางตะวันตกเฉียงเหนือของกรีซ (ภูมิภาคของกรีซในเทสโปรเทียและเปรเวซา เรียกโดยชาวแอลเบเนียว่า ชาเมเรีย และดินแดนอื่น ๆ ที่เป็นส่วนหนึ่งของวิลายะห์แห่งยะนีนะห์ในสมัยจักรวรรดิออตโตมัน) . และดินแดนทางตะวันตกของมาซิโดเนียเหนือ

การรวมพื้นที่ที่ใหญ่กว่าให้เป็นดินแดนเดียวภายใต้อำนาจของแอลเบเนียนั้นเกิดขึ้นโดยสันนิบาตพริซเรน ซึ่งเป็นสันนิบาตที่เกิดขึ้นในคริสต์ศตวรรษที่ 19 ซึ่งมีเป้าหมายเพื่อรวมดินแดนที่มีคนอาศัยอยู่เป็นชาวแอลเบเนีย (และภูมิภาคอื่น ๆ ซึ่งเป็นภูมิภาคมาซิโดเนีย และอีพีรุซ) ให้เป็นวิลายะห์แอลเบเนียที่เป็นอิสระแห่งเดียวภายในจักรวรรดิออตโตมัน ซึ่งบรรลุผลสำเร็จโดยนิตินัยในเดือนกันยายน 1912 และแนวคิดนี้ถูกนำมาใช้ภายใต้การยึดครองคาบสมุทรบอลข่านของอิตาลีและนาซีเยอรมนีในช่วงสงครามโลกครั้งที่สอง แนวคิดเรื่องการรวมชาติมีรากฐานมาจากเหตุการณ์ในสนธิสัญญาลอนดอนเมื่อปี 1913 เมื่อประมาณ 30% ของดินแดนแอลเบเนียส่วนใหญ่และ 35% ของประชากรถูกปล่อยให้อยู่นอกพรมแดนของประเทศใหม่."Roughly 30% of the predominantly Albanian territories and 35% of the population were left outside the new country's borders"
 อ้างอิง
# ภาษากลางเมดิเตอร์เรเนียน
ภาษากลางเมดิเตอร์เรเนียน  หรือ ซาบีร์ (Sabir) เป็นภาษาหรือกลุ่มภาษาติดต่อที่เคยใช้เป็นภาษากลางในบริเวณเมดิเตอร์เรเนียนในช่วงคริสต์ศตวรรษที่ 11 ถึงคริสต์ศตวรรษที่ 19 เอพริล มักมาน บรรยายว่าภาษาซาบีร์เป็น "พิดจินดั้งเดิมในคริสต์ศตวรรษที่ 15" และ "ส่วนหลงเหลือของภาษากลางเดิม ซึ่งเป็นภาษาสมัยกลางที่พ่อค้าแถบเมดิเตอร์เรเนียนและนักรบครูเสดใช้กัน" โอเปอร์สไตน์และมักมานจำแนกให้ภาษาซาบีร์และ "ภาษากลาง" เป็นภาษาต่างหากจากกัน แต่มีความเกี่ยวข้องกัน
# นอลินอร์เอวิเอชัน
นอลินอร์เอวิเอชัน  เป็นสายการบินเช่าเหมาลำสัญชาติแคนาดา โดยมีฐานการบินหลักและสำนักงานใหญ่ที่ท่าอากาศยานนานาชาติมอนทรีออล-มิราเบลNolinor : Contact นอลินอร์ให้บริการเที่ยวบินขนส่งผู้โดยสารและสินค้าแบบเช่าเหมาลำภายในประเทศแคนาดาและสหรัฐ

 ประวัติ 
left|thumb|คอนแวร์ 580 เป็นเครื่องบินลำแรกๆ ของนอลินอร์
นอลินอร์เอวิเอชันก่อตั้งขึ้นในปี 1992 และเริ่มดำเนินการในปี 1997 สายการบินได้ใบอนุญาตการซ่อมบำรุงอากาศยานของตนเองตั้งแต่เดือนมิถุนายน ค.ศ. 1999
ในปี 2001 นอลินอร์ได้รับมอบคอนแวร์ 580 ลำแรก แล้วได้นำเข้าบริการเที่ยวบินขนส่งสินค้าสู่สหรัฐและพื้นที่ทางตอนเหนือของแคนาดา และได้สั่งซื้อคอนแวร์ 540 เพิ่มเติมสองลำในปี 2004 เพื่อที่จะตอบสนองความต้องการขนส่งสินค้าทางอากาศที่เพิ่มมากขึ้น ในปี 2006นอลินอร์สั่งซื้อคอนแวร์ 540 ลำที่สี่ โดยเป็นเครื่องบินขนส่งผู้โดยสาร

ในปี 2004 กองทุนครอบครัวพรูด'ฮอม ได้เข้ามาเป็นผู้ถือหุ้นหลักในสายการบิน และได้ย้ายสำนักงานใหญ่และฐานการบินมาที่มิราเบลในปี 2005พร้อมทั้งได้มีโรงเก็บเครื่องบินหลังใหม่ ที่มีพื้นที่กว่า 10,000 ตร.ม. และสามารถรองรับเครื่องบินโบอิง 747-200, 777-300, 767, แอร์บัส เอ310, และเอ320 ได้ 

ในเดือนกันยายน ค.ศ. 2017 นอลินอร์ได้มีส่วนช่วยเคลื่อนย้ายผู้โดยสารของแอร์ฟรานซ์ เที่ยวบินที่ 66 ที่ได้ลงจอดฉุกเฉินที่ท่าอากาศยานกูซเบย์ ในกูซเบย์, รัฐนิวฟันด์แลนด์และแลบราดอร์ หลังจากที่เครื่องยนต์เกิดระเบิดขณะบินอยู่เหนือมหาสมุทรแอตแลนติกโดยได้นำผู้โดยสารเดินทางสู่จุดหมายปลายทางที่ท่าอากาศยานนานาชาติลอสแอนเจลิสผ่านจุดแวะพักที่ท่าอากาศยานนานาชาติวินนิเพก เจมส์ อาร์มสตรอง ริชาร์ดสัน

ในปี 2020 นอลินอร์ได้เปิดตัวสายการบินลูกโอดับเบิลยูจีLaunch of OWG, a new airline, To offer a unique travel experience to tropical destinationsNolinor Invests Millions in New Canadian Airline and Fleet Avionics

 จุดหมายปลายทาง 
ณ เดือนพฤศจิกายน ค.ศ. 2023 นอลินอร์ให้บริการเที่ยวบินเช่าเหมาลำเป็นหลัก โดยมีเที่ยวบินประจำจากมิราเบลสู่วาล-ดอร์เท่านั้น

 ฝูงบิน 
thumb|โบอิง 737-200 ของนอลินอร์
thumb|โบอิง 737-400 ในลวดลายของโอดับเบิลยูจี
ณ เดือนพฤศจิกายน ค.ศ. 2023 นอลินอร์เอวิเอชันมีเครื่องบินประจำการในฝูงบินดังนี้:

+ ฝูงบินของนอลินอร์อากาศยานหมายเหตุYสินค้ารวม1—ไม่ทราบเฮลิคอปเตอร์ ไม่ระบุในเว็บไซต์ทางการโบอิง 737-20096119✓ 119ทั้งหมดเป็นอากาศยานคอมบิและติดตั้งชุดอปกรณ์สำหรับลงจอดบนพื้นหิน
รวม C-GNLK (MSN 20836) โบอิง 737 ที่เก่าแก่ที่สุดที่ให้บริการอยู่ตั้งแต่ทำการบินครั้งแรกในปี 1974 (ปี)What Are The Oldest Operating Commercial Jet Aircraft?โบอิง 737-30041130✓ 130 ทั้งหมดสวมลวดลวดลายโอดับเบิลยูจี
มีการจดทะเบียนสามลำกับ TC แต่จากเว็บไซต์ทางการมีปฏิบัติการณ์เพียงหนึ่งลำ{[cite web|url=https://nolinor.com/en/b737-400/ |title=Nolinor : Boeing 737-400|access-date=2023-10-29}}โบอิง 737-4003159—159สองลำโอนย้ายมาจากเอกซ์ตราแอร์เวย์และอัลบาสตาร์
ทั้งหมดสวมลวดลวดลายโอดับเบิลยูจีโบอิง 737-80011189— 189 สวมลวดลวดลายโอดับเบิลยูจีเซสนา 172แอล1—-4—4 ไม่ระบุในเว็บไซต์ทางการคอนแวร์ ซีวี-3401—ไม่ทราบไม่ระบุในเว็บไซต์ทางการเลียร์เจ็ต 451—9— 9 ไม่ระบุในเว็บไซต์ทางการรวม1911
นอลินอร์เอวิเอชันมีอายุฝูงบินเฉลี่ย 38.1 ปี
# จิ๋นเหลียง
จิ๋นเหลียง มีชื่อในภาษาจีนกลางว่า ฉิน เหลียง  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่องสามก๊ก เป็นรองขุนพลใต้บังคับบัญชาของโจจิ๋นขุนพลแห่งรัฐวุยก๊กในยุคสามก๊กของจีน

จิ๋นเหลียงเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ

 ในนิยายสามก๊ก 
จิ๋นเหลียงปรากฏเป็นตัวละครในนวนิยายสามก๊กตอนที่ 100 ตามความในนวนิยายสามก๊ก สุมาอี้และโจจิ๋นเดิมพันกันว่าทัพจ๊กก๊กจะยกมาที่หุบเขาเสียดก๊ก/จำก๊ก (斜谷 เสียกู่) หรือที่หุบเขากิก๊ก (箕谷 จีกู่) หรือไม่ โจจิ๋นนำกำลังไปรักษาปากทางหุบเขาเสียดก๊กทางตะวันตกของเขากิสาน (祁山 ฉีชาน) จิ๋นเหลียงผู้เป็นรองแม่ทัพของโจจิ๋นได้ติดตามโจจิ๋นไปที่เสียดก๊ก หลังจากนั้น 7 วันมีสายสืบมารายงานว่าพบทหารจ๊กก๊กอยู่ในหุบเขา โจจิ๋นจึงให้จิ๋นเหลียงนำทหารห้าพันนายไปลาดตระเวน ทัพจ๊กก๊กได้ซุ่มกำลังและเข้าล้อมโจมตีกองกำลังของจิ๋นเหลียง จิ๋นเหลียงพยายามต่อสู้สุดกำลัง แต่ก็ถูกเลียวฮัวขุนพลจ๊กก๊กใช้ดาบฟันตกม้าตาย จากนั้นทหารจ๊กก๊กนำชุดเกราะของทหารจิ๋นเหลียงมาสวม ทำเป็นยกกลับไปค่ายของโจจิ๋น เข้าโจมตีทัพวุยก๊กใต้บังคับบัญชาของโจจิ๋นจนแตกพ่ายสามก๊ก (ซานกั๋วเหยี่ยนอี้) ตอนที่ 100.
# มัณฑาวา
มัณฑาวา (อักษรโรมัน: Mandawa) เป็นเมืองในรัฐราชสถาน ประเทศอินเดีย ตั้งอยู่ห่างไป29 จากนครฌุนฌุนู ในอำเภอฌุนฌุนูFalling Rain Genomics, Inc - Mandawa ตั้งอยู่ที่ความสูง 316 เมตรจากระดับน้ำทะเลโดยเฉลี่ย และมีสถานีรถไฟใกล้สุดคือสถานีฌุนฌุนู

ประวัติศาสตร์
thumb|left|บ่อน้ำใกล้มัณฑาวา
เมืองมัณฑาวาในอดีตเป็นติกนะในรัฐชัยปุระ รวมถึงเป็นเมืองหน้าด่านสำหรับเส้นทางคาราวานโบราณระหว่างจีนกับตะวันออกกลางที่เดินทางผ่านในแถบในเศขาวดี ฐากุรนวัล สิงห์ (Thakur Nawal Singh) ผู้ครองแคว้นนวัลครห์และมัณฑาวา ได้สร้างป้อมมัณฑาวาขึ้นเพื่อป้องกันเมืองหน้าด่านนี้ ซึ่งต่อมาได้เกิดเมืองขึ้นบริเวณรอบป้อมปราการนี้ และมีพ่อค้าจำนวนมากมาตั้งชุมชนอยู่ที่นี่ กลายเป็นเมืองมัณฑาวา

เมืองมัณฑวาเป็นที่รู้จักกันในชื่อ "หอศิลป์แบบเปิด" ในระหว่างศตวรรษที่ 18 มัณฑาวาเป็นจุดพักที่สำคัญของพ่อค้าที่ร่ำรวยซึ่งเดินทางผ่านทางเส้นทางสายไหม จำนวนมากได้เลือกสร้างบ้านขึ้นในมัณฑาวา จึงเป็นที่มาของการสร้างหเวลีจำนวนมากที่ยิ่งใหญ่และสวยงามในมัณฑาวา ในปัจจุบัน หเวลีเหล่านี้กลายมาเป็นจุดหมายปลายทางการท่องเที่ยวของเมือง เช่น มัณฑาวาหเวลี(Mandawa Haveli), มุรมูริยหเวลี (Murmuria Haveli) และ กุหลาบราอีลฑิยาหเวลี (Gulab Rai Ladia Haveli)
# สูตรลับตำรับดันเจียน
สูตรลับตำรับดันเจียน  เป็นซีรีส์มังงะญี่ปุ่นแนวสุขนาฏกรรมจินตนิมิต แต่งเรื่องและวาดภาพโดย ตีพิมพ์ในนิตยสารฮาร์ตา นิตยสารมังงะแนวเซเน็งของสำนักพิมพ์เอ็นเตอร์เบรนตั้งแต่เดือนกุมภาพันธ์ พ.ศ. 2557 ถึงกันยา พ.ศ. 2566 มังงะมีลิขสิทธิ์ในประเทศไทยโดยสำนักพิมพ์เดกซ์เพรส ซีรีส์อนิเมะโทรทัศน์ดัดแปลงผลิตโดยสตูดิโอทริกเกอร์ ออกอากาศตั้งแต่เดือนมกราคมถึงมิถุนายน พ.ศ. 2567 ฤดูกาลที่ 2 ได้รับการประกาศสร้าง กบาก มานำ

 ตัวละคร
# พารานอยด์แอนดรอยด์
พารานอยด์แอนดรอยด์  เป็นระบบปฏิบัติการโอเพนซอร์ซสมาร์ทโฟนและแท็บเล็ตคอมพิวเตอร์ที่สืบมาจากแอนดรอยด์
โดยมีรุ่นล่าสุดคือ Topaz ซึ่งสืบมาจาก โดยแจกจ่ายเมื่อวันที่15 ตุลาคม 2022

ในเดือนกันยายน 2015 เว็บไซต์ PC Advisor ระบุว่า พารานอยด์แอนดรอยด์เป็น ROM ที่มีชื่อมากที่สุดร่วมกับ CyanogenMod
และหนังสือพิมพ์อินเดีย The Economic Times ก็ได้จัดว่าเป็น custom ROM ของแอนดรอยด์ที่มีคนใช้มากที่สุดคือเกิน 200,000คน

 ประวัติ 
Paul Henschel เป็นผู้เริ่มพัฒนาพารานอยด์แอนดรอยด์
และตามการสัมภาษณ์กลุ่มผ่านเรดดิต ระบบปฏิบัติการได้ตั้งชื่อขึ้นตามเพลงที่มีชื่อเดียวกันของวงเรดิโอเฮด

ในเดือนกุมภาพันธ์ 2015 บริษัทวันพลัสได้ว่าจ้างสมาชิกของพารานอยด์แอนดรอยด์ไปสร้างระบบปฏิบัติการใหม่ของบริษัทคือ OxygenOS
ซึ่งทำให้การแจกจ่ายรุ่น 5.1 ล่าช้าไป

ในเดือนตุลาคม 2015 สมาชิก คือ Matt Flaming ให้สัมภาษณ์กับเว็บไซต์ Android Authority ว่าโปรเจ็กต์จะหยุดทำการชั่วคราว
ต่อมาในเดือนมิถุนายน 2016 โปรเจ็กต์จึงได้ประกาศว่า จะดำเนินการต่อไปอีกพร้อมกับสมาชิกที่ได้มาใหม่
นี้ประกาศพร้อมกับการแจกจ่ายรุ่นใหม่ ซึ่งสืบทอดมาจาก 6.0.1 Marshmallow
ในต้นเดือนมิถุนายน 2016 ระบบสามารถรับรองโทรศัพท์ Nexus 6P, Nexus 5X, Nexus 6, Nexus 5, Nexus 4, Nexus 7 2013, Nexus 9, OnePlus One, OnePlus 2 และ OnePlus X

ในวันที่10 พฤษภาคม กูเกิล+ ของพารานอยด์แอนดรอยด์ได้อัปเดตสถานะของโปรเจ็กต์ว่า 
ผู้พัฒนาหมดเงินทุน ทำให้เว็บไซต์ของและระบบช่วยพัฒนาซอฟต์แวร์ Gerrit ถูกปิด ทำให้การดำเนินงานเกี่ยวกับแอนดรอยด์รุ่นโอริโอ้ หยุดชะงักทั้งหมด 
ผู้พัฒนาระบุว่า แม้เกือบจะแจกจ่ายแอนดรอยด์รุ่นนี้ได้แล้ว 
แต่ก็ไม่สามารถทำได้เพราะหมดเงิน และกำลังหาความช่วยเหลือจากบุคคลที่สนใจ

ต่อมาวันที่27 สิงหาคม 2018หน้าเว็บกูเกิล+ นั้นก็ได้ลงโพสต์มีชื่อว่า "จะทำให้โปร่งใสยิ่งกว่าเดิม"
แล้วขอโทษว่าขาดการสื่อสาร และแชร์ข้อมูลเกี่ยวกับกิจกรรมที่โปรเจ็กต์กำลังทำอยู่ในปัจจุบัน 
แล้วแจกจ่ายระบบปฏิบัติการสำหรับโทรศัพท์ OnePlus 3, 3T, 5 และ 5T และสำหรับ Sony Xperia X, X Compact, XZ Premium, XZ1 และ XZ2

ในต้นปี2020 โปรเจ็กต์ก็ได้เริ่มต้นใหม่อีกโดยได้แจกจ่ายรุ่นที่เรียกว่า "Quartz"
(สืบทอดมาจากแอนดรอยด์ 10) สำหรับอุปกรณ์ต่าง ๆ
รวมทั้งอุปกรณ์ใหม่ ๆ เช่น Xiaomi Mi 9

 ลูกเล่น 
ตามหนังสือพิมพ์ The Economic Times ลูกเล่นที่น่าสนใจที่สุดของพารานอยด์แอนดรอยด์ ก็คือ Halo และ Pie
Halo (ซึ่งไม่มีหลังจากรุ่น 5.0) เป็นบับเบิลลอยที่ทำให้ผู้ใช้สามารถเห็นการแจ้งข้อความโดยไม่ต้องออกจากจอปัจจุบัน 
ส่วน Pie เป็นตัวทดแทนปุ่มกดหน้าจอปกติ โดยจะอยู่นอกจอแต่ให้ผู้ใช้ปัดเข้ามาในจอเพื่อจะเห็นปุ่ม

 รายการอุปกรณ์ที่รองรับ 
ในเดือนพฤศจิกายน 2023 พารานอยด์แอนดรอยด์รองรับรวมอุปกรณ์รุ่นต่าง ๆ ของบริษัทดังต่อไปนี้ได้ (วันที่ในวงเล็บระบุวันที่ผู้ผลิตได้เริ่มแจกจำหน่ายโทรศัพท์) คือ 
 เอซุส - Zenfone 9
 กูเกิล
 โมโตโรลา 
 นอททิง (Nothing) 
 วันพลัส 
 โพโค 
 เรียวมี - X50 Pro 5G (ก.พ. 2020), GT2 (ก.ย. 2022) และ 
 เรดมี่ - Note 9S (เม.ย. 2020), Note 9 Pro Max (เม.ย.  2020), , , , , , , , , , , , 
 เสียวหมี่ - , , , , , , , , ,
# บาญัชกี
บาญัชกี  เป็นภาษาลับของช่างปูนจากภูมิภาคปอดรีเญ (บอสเนียตะวันออกและเซอร์เบียตะวันตก)

ภาษานี้ได้รับการประดิษฐ์โดยช่างก่ออิฐจาก Osat ในบอสเนียตะวันออก และภายหลังจึงขยายไปยังภูมิภาคโดยรอบ ช่างก่ออิฐใช้ภาษานี้ในการซ่อนบางสิ่งจากนายจ้าง ดรากัน ปานิช นักเขียนชาวเซอร์เบีย จัดให้ภาษานี้เป็นวิธภาษาของ šatrovački

ตัวอย่าง
อักษรซีริลลิกอักษรละตินบาญัชกีเซอร์เบียบาญัชกีเซอร์เบียไทยКулаба кећаст, не убањава гарачу, шушљику и рушу да се попири!Газда је лош, не да кафу, ракију и пиво да се попије!Kulaba kećast, ne ubanjava garaču, šušljiku i rušu da se popiri!Gazda je loš, ne da kafu, rakiju i pivo da se popije!เจ้านายแย่ เขาไม่อนุญาตให้ [เรา] ดื่มกาแฟ, รากิยา หรือเบียร์!У кулабинице се шумно кећурају коњиштаре и тавже шумне чкојалице.Газдарица има добре груди, а има и добре ноге.U kulabinice se šumno kećuraju konjištare i tavže šumne čkojalice.Gazdarica ima dobre grudi, a ima i dobre noge.ภรรยาเจ้านายมีหน้าอกและขาสวย
# มหาสงครามกู้แผ่นดิน 2
มหาสงครามกู้แผ่นดิน 2  เป็นภาพยนตร์ญี่ปุ่นในปี พ.ศ. 2565 แนวสงครามอิงประวัติศาสตร์ กำกับโดยชินซูเกะ ซาโต เป็นภาพยนตร์ดัดแปลงจากซีรีส์มังงะสงครามผงาดบัลลังก์จิ๋นซี หรือ Kingdom ผลงานของ และเป็นภาคต่อของภาพยนตร์ มหาสงครามกู้แผ่นดิน (พ.ศ. 2562) ภาพยนตร์นำแสดงโดยเค็นโตะ ยามาซากิ, เรียว โยชิซาวะ และคันนะ ฮาชิโมโตะ

ปลายปี พ.ศ. 2565 ภาพยนตร์มหาสงครามกู้แผ่นดิน 2 ทำรายได้ 5.16 พันล้านเยน จึงกลายเป็นภาพยนตร์คนแสดงญี่ปุ่นที่ทำรายได้สูงที่สุดของปี พ.ศ. 2565

 นักแสดง 
 เค็นโตะ ยามาซากิ รับบท ซิ่น
 เรียว โยชิซาวะ รับบท อิ๋งเจิ้ง
 คันนะ ฮาชิโมโตะ รับบท เหอเหลี่ยวเตียว
 นานะ เซโนะ รับบท เชียงฮุ่ย
 เอ็ตสึชิ โทโยกาวะ รับบท เปียวกง
 อามาเนะ โอกายามะ รับบท เหว่ยผิง
 ทากาฮิโระ มิอูระ รับบท เหว่ยเต้า
 จุง คานาเมะ รับบท เถิง
 มาซาฮิโระ ทากาชิมะ รับบท ชางเหวินจวิน
 ชินโนซูเกะ มิตสึชิมะ รับบท ปี้
 มาซายะ คาโต รับบท สื้อซื่อ
 โทงิ มากาเบะ รับบท เพ่ยล่าง
 ริวซูเกะ ทางูจิ รับบท หวงหลีเสียน
 ทากายูกิ ฮามัตสึ รับบท เจ๋อกุย
 ชิฮิโระ ยามาโมโตะ รับบท เชียงเซี่ยง
 คิโยฮิโกะ ชิบูกาวะ รับบท ฟู่หู่เซิน
 สึโตมุ ทากาฮาชิ รับบท กงหยวน
 ยูกิโยชิ โอซาวะ รับบท อู่ชิ่ง
 ยูซูเกะ ฮิรายามะ รับบท เหมิงอู่
 ฮิโรชิ ทามากิ รับบท ชางผิงจวิน
 โคอิจิ ซาโต รับบท หลี่ว์ปู้เหวย
 ทากาโอะ โอซาวะ รับบท หวังฉี

 รางวัล 
รางวัลสาขาผู้รับการเสนอชื่อผลรางวัลภาพยนตร์นิกกังสปอร์ตครั้งที่ 35รางวัลยูจิโร อิชิฮาระมหาสงครามกู้แผ่นดิน 2นักแสดงสมทบหญิงยอดเยี่ยมนานะ เซโนะรางวัลบลูริบบอนครั้งที่ 65นักแสดงสมทบหญิงยอดเยี่ยมรางวัลเจแปนอะแคเดมีฟิล์ม ครั้งที่ 46นักแสดงสมทบหญิงยอดเยี่ยมผู้กำกับภาพยอดเยี่ยมอากิระ ซาโกผู้กำกับแสดงยอดเยี่ยมฮิโรยูกิ คาเซะผู้กำกับศิลป์ยอดเยี่ยมฮิเดตากะ โอซาวะผู้บันทึกเสียงยอดเยี่ยมอากิระ ซาโก
# วสวัตติ์ วีระกุล
วสวัตติ์ วีระกุล เป็นนักแสดงชายชาวไทยเริ่มเป็นที่รู้จักจากการเป็นสแตนด์อินหรือนักแสดงแทนของ โป๊ป–ธนวรรธน์ วรรธนะภูติ ในละครโทรทัศน์แนวพีเรียดอิงประวัติศาสตร์เรื่องพรหมลิขิต

 ประวัติ 
วสวัตติ์ วีระกุล มีชื่อเล่นว่า กีตาร์ เกิดที่จังหวัดเพชรบุรี จบการศึกษาระดับมัธยมศึกษาจากโรงเรียนคงคาราม ระดับปริญญาตรีจากคณะศิลปศึกษา สถาบันบัณฑิตพัฒนศิลป์ สาขาวิชาดนตรีคีตศิลป์ไทยศึกษา แขนงวิชาดนตรีไทย ทำให้นอกจากงานแสดงแล้ว เขายังมีอาชีพเป็นครูสอนดนตรีไทยให้กับเด็กประถมและเด็กมัธยม รวมถึงรับแสดงตามงานต่าง ๆ ประวัติ "กีต้าร์ วสวัตติ์" เปิดวาร์ปสแตนด์อินหล่อของ "โป๊ป ธนวรรธน์" จากพรหมลิขิต

 เข้าสู่วงการ 
วสวัตติ์ได้เข้าสู่วงการจากการเป็นเอ็กซ์ตราหรือนักแสดงประกอบในโฆษณาหลายชิ้นก่อนจะขยับขึ้นเป็นเมนเอ็กซ์ตราหรือนักแสดงประกอบหลักที่มีบทพูดหรือปรากฏตัวให้เห็นหน้าตา จากนั้นจึงได้ไปปรากฏตัวในรายการชื่อดังอย่างรู้ไหมใครโสด ในฐานะปรัศนีย์เปิดวาร์ป ‘กีต้าร์ วสวัตติ์’ สแตนด์อิน ‘โป๊ป’ ในพรหมลิขิต ความหล่อพิชิตใจแม่ยก 

ในปี 2558 เขาได้ร่วมแสดงเป็นนักแสดงประกอบในละครสร้างสรรค์สังคมเรื่อง บาปบริสุทธิ์ ทางช่อง 7 เอชดี โดยแสดงเป็น ภักดี ตามด้วย คู่หูคู่เฮี้ยน 2 ในปี 2560 ทางช่อง 7 เอชดีเช่นเดียวกัน แสดงเป็น โป้ง ต่อมาเขาต้องเข้าไปรับใช้ชาติเป็นเวลา 2 ปีเมื่อปลดประจำการจึงได้กลับมารับงานแสดงอีกครั้ง จากนั้นจึงได้รับการติดต่อจากรุ่นพี่คนหนึ่งให้ส่ง ส่วนสูง น้ำหนัก และสัดส่วน ไปให้กับโมเดลลิ่งทำให้ได้รับโอกาสแสดงเป็นสแตนด์อินหรือนักแสดงแทนของ โป๊ป ธนวรรธน์ ในละครเรื่องพรหมลิขิต นอกจากนี้เขายังได้มีโอกาสร่วมแสดงให้เห็นหน้าแต่ไม่มีบทพูดในบท หนุ่มจีนลูกชายเจ้าสัวที่มาฝากตัวกับออกญาโกษาธิบดี (จีน) ในตอนที่ 6 ทำให้เริ่มเป็นที่รู้จักและถูกพูดถึงสกู๊ปพิเศษ : “กีต้าร์ วสวัตติ์” ผมนี่แหละสแตนด์อิน "โป๊ป" ! (มีคลิป)

 ผลงาน 
 ละครโทรทัศน์ 
 ปี  เรื่อง  ช่อง  แสดงเป็น 2558 คู่หูคู่เฮี้ยน 2 ช่อง 7 เอชดี โป้ง 2560 บาปบริสุทธิ์ ภักดี ตาสัมผัสผี ตอนที่ 11-12 คดีนักกีฬาเลือด โมโน 29 สุรพจน์ (ลูกของสุรพล)  2566 พรหมลิขิต ช่อง 3 เอชดี ลูกชายของเจ้าสัวที่มาฝากตัวกับออกญาโกษาธิบดี (จีน)/สแตนด์อิน โป๊ป ธนวรรธน์

 โฆษณา 
 ธนาคารกรุงไทย (2558) ในบท มือระนาด
 CP Land (2565) ในบท มือเปียโน
 ทิพยประกันภัย (2566) ในบท พนักงานประกันภัย
 กระทรวงวัฒนธรรม
# วางีว
วางีว  เป็นชื่อรวมของโคเนื้อสี่สายพันธุ์หลักจากประเทศญี่ปุ่น วัววางีวทั้งหมดเกิดขึ้นจากการผสมข้ามสายพันธุ์ในช่วงต้นศตวรรษที่ 20 ระหว่างวัวพื้นเมืองของญี่ปุ่นและวัวนำเข้าซึ่งส่วนใหญ่มาจากยุโรป

เนื้อวางีวถือเป็นหนึ่งในเนื้อที่ราคาแพงที่สุดในโลก เนื้องจากการที่มีไขมันแทรกกระจายตัวไปกับเนื้อแดง ทำให้เนื้อนุ่มและชุ่มชื้นและเพิ่มรสชาติในขณะเดียวกัน เนื้อวางีวมักมีชื่อเรียกที่แตกต่างกันออกไปขึ้นอยู่กับแหล่งกำเนิด เช่น เนื้อมัตสึซากะ เนื้อโคเบะ เนื้อโยเนซาวะ และเนื้อโอมิ ในช่วงไม่กี่ปีที่ผ่านมา เนื้อวางีวมีสัดส่วนไขมันเพิ่มขึ้นเนื่องจากลดการเลี้ยงด้วยหญ้าและเปลี่ยนมาให้อาหารสัตว์มากยิ่งขึ้น ส่งผลให้วัวมีขนาดใหญ่และอ้วนขึ้น

 สายพันธุ์ 
 วางีว 
เนื้อวางีวส่วนใหญ่ในปัจจุบันเป็นเนื้อวางีวที่ได้รับการปรับปรุงแล้ว  โดยเกิดการแก้ไขสายพันธุ์ด้วยการผสมข้ามพันธุ์กับสายพันธุ์ต่างประเทศ เนื้อวางีวปรับปรุงมีสี่สายพันธุ์ดังต่อไปนี้

 วัวญี่ปุ่นดำ (,) ซึ่งเป็นโคเนื้อมากกว่า 90% ในญี่ปุ่น;
 วัวญี่ปุ่นน้ำตาล (,) สายพันธุ์หลักอื่น ๆ คิดเป็นประมาณ 5% ของโคเนื้อทั้งหมด;
 วัวญี่ปุ่นไร้เขา (,) พบหลัก  ๆ ในจังหวัดยามางูจิ
 วัวญี่ปุ่นเขาสั้น (,) เลี้ยงทางตอนเหนือของญี่ปุ่น ส่วนใหญ่อยู่ในจังหวัดอิวาเตะ นับเป็นไม่ถึงร้อยละ 1 ของวัววางีวทั้งหมด

 วางีวพื้นเมือง 
วัววางีวพื้นเมือง  เป็นสายพันธุ์วัวจากญี่ปุ่นโบราณที่ยังถูกผสมกับสายพันธุ์ต่างประเทศ วัววางีวพื้นเมืองมีอยู่ 2 สายพันธุ์ ดังนี้
 วัวมิชิมะ
 วัวคูชิโนชิมะ

 ลักษณะเฉพาะของวางีว 
thumbnail|เนื้อมัตสึซากะเกรดสูงที่ถูกหั่นแล้ว
ลักษณะเฉพาะหลักอย่างหนึ่งของเนื้อวางีวคือไขมันลายหินอ่อนในเนื้อแดงที่เรียกว่าซาชิ  และมีอัตราส่วนไขมันในกล้ามเนื้อสูง อย่างไรก็ตาม จากทั้ง 4 สายพันธุ์วัววางีว มีเพียงวัวญี่ปุ่นดำเท่านั้นที่มีลักษณะเช่นนี้ ในขณะที่อีก 3 สายพันธุ์อื่นไม่มีลายหินอ่อนในระดับที่สูงขนาดวัวญี่ปุ่นดำ ระดับของลายหินอ่อนจะแตกต่างกันไปขึ้นอยู่กับเพศ การทำหมัน และวิธีการขุนโค แต่ในกรณีของวัวญี่ปุ่นดำ เชื่อกันว่ายีนมีบทบาทสำคัญที่ทำให้เกิดลายเช่นนั้น

วัววางีวสายพันธุ์ญี่ปุ่นดำเป็นที่รู้จักในเรื่องปริมาณของกรดไขมันไม่อิ่มตัวมีพันธะคู่เดี่ยวที่สูง (เช่น กรดโอเลอิก) โดยทั่วไปจุดหลอมเหลวของไขมันเนื้อวัวจะอยู่ที่ 40-50 องศาเซลเซียส แต่กรดไขมันไม่อิ่มตัวมีพันธะคู่เดี่ยวจะมีจุดหลอมเหลวต่ำกว่านั้น ซึ่งต่ำกว่าเนย (ประมาณ 30 องศาเซลเซียส) ดังนั้นไขมันของวางีวจะสามารถละลายในอุณหภูมิร่างกายทันทีที่เข้าไปในปาก ส่งผลให้เกิดความรู้สึกนุ่มและลาลายในปาก ซึ่งเป็นเอกลักษณ์ของเนื้อวางีว

เนื้อวางีว โดยเฉพาะเนื้อดำของญี่ปุ่น เป็นที่รู้กันว่ามีกลิ่นหอมหวานอันเป็นเอกลักษณ์ ซึ่งเชื่อกันว่ามีสาเหตุมาจากสารประกอบอื่น  ๆ ภายในเนื้อ เช่น แลกโทน ซึ่งสามารถพบได้ในลูกพีชและมะพร้าว ซึ่งพบได้มากในเนื้อวางีว นอกจากนั้นกลิ่นหอมนี้จะเพิ่มขึ้นเมื่อเนื้อได้รับความร้อน
# พิพิธภัณฑ์ซากดึกดำบรรพ์นครมิซูนามิ
พิพิธภัณฑ์ซากดึกดำบรรพ์นครมิซูนามิ  เป็นพิพิธภัณฑ์ซากดึกดำบรรพ์ในนครมิซูนามิ จังหวัดกิฟุ ประเทศญี่ปุ่น พิพิธภัณฑ์เปิดทำการเมื่อปี พ.ศ. 2517 มุ่งเน้นเป็นพิเศษในเรื่องสภาพแวดล้อมบรรพกาลของพื้นที่และซากดึกดำบรรพ์ของ ในสมัยไมโอซีน สิ่งสะสมในพิพิธภัณฑ์มีซากดึกดำบรรพ์ 250,000 ชิ้น โดยมีประมาณ 3,000 ชิ้นที่อยู่ในการจัดแสดงถาวร

 สิ่งพิมพ์ 
  (พ.ศ. 2517–)
# พิพิธภัณฑ์เอ็งกู
พิพิธภัณฑ์เอ็งกู  เป็นพิพิธภัณฑ์ที่สร้างอุทิศให้กับเอ็งกู ภิกษุและประติมากรชาวญี่ปุ่นในนครเซกิ จังหวัดกิฟุ ประเทศญี่ปุ่น  เอ็งกูเกิดในแคว้นมิโนะซึ่งปัจจุบันคือจังหวัดกิฟุ ในปี ค.ศ. 1632 และมรณภาพในนครเซกิในปี ค.ศ. 1695
# ปุษกร
ปุษกร (อักษรเทวนาครี: पुष्कर, อักษรโรมัน: Pushkar) เป็นนครใกล้กับนครอัชเมร์ ตั้งอยู่ในอำเภออัชเมร์ รัฐราชสถาน ประเทศอินเดีย ตั้งอยู่ห่างไป  ทางเหนือของอัชเมร์ และราว  จากชัยปุระPushkar, Encyclopaedia Britannica เมืองนี้เป็นจุดหมายปลายทางการแสวงบุญของศาสนิกชนศาสนาฮินดูและศาสนาซิกข์ และมีศาสนสถานตั้งอยู่มากมาย"Al-Hind: The Slavic Kings and the Islamic conquest, 11th-13th centuries", Page. 326 หนึ่งในโบสถ์พราหมณ์หลังที่มีชื่อเสียงที่สุดของปุษกรคือพรหมมนเทียร ปุษกรเป็นนครศักดิ์สิทธิ์ในธรรมเนียมฮินดู โดยเฉพาะในคตินิกายศักติ การบริโภคเนื้อสัตว์หรือไข่ยังเป็นสิ่งต้องห้ามที่นี่ ปุษกรตั้งอยู่บนฝั่งของทะเลสาบปุษกร และมีฆาฏตั้งอยู่เรียงราย ผู้มาแสวงบุญจะลงอาบน้ำที่ตามฆาฏเหล่านี้ ในคติซิกข์ คุรุนานักและคุรุโควินทสิงห์ล้วนมีความเกี่ยวพันกับเมืองนี้ หนึ่งในฆาฏบนทะเลสาบปุษกรมีชื่อว่าคุรุโควินทสิงหฆาฏGurmukh Singh (2009), Pushkar, Encyclopedia of Sikhism, Editor in Chief: Harbans Singh, Punjab University

ปุษกรเป็นที่รู้จักเป็นพิเศษจากเทศกาลอูฐปุษกรประจำปี ซึ่งจัดขึ้นนานเจ็ดวันในกรฏิกปูรณิมา และมีผู้เข้าชมมากกว่า 200,000 คน

ชื่อของนครปุษกรมาจากภาษาสันสกฤต ปุษฺกร (पुष्कर) แปลว่า "ดอกบัวสีน้ำเงิน"
# อัชเมร์
อัชเมร์ (อักษรเทวนาครี: अजमेर, อักษรโรมัน: Ajmer) เป็นหนึ่งในนครสำคัญและเก่าแก่ที่สุดของรัฐราชสถาน และศูนย์กลางการปกครองของอำเภออัชเมร์ อัชเมร์ตั้งอยู่ตรงกลางของรัฐในทางภูมิศาสตร์ จึงทำให้บางทีอาจเรียกว่าเป็น "ใจกลางของรัฐราชสถาน" นครนี้สถาปนาขึ้นในชื่อ "อชยเมรุ" (Ajayameru; "เนินเขาอันมิพ่ายแพ้") โดยผู้นำจหามนะ ซึ่งอาจจะเป็นอชยราชที่ 1 หรือ อชยราชที่ 2 และคงสถานะเป็นราชธานีเรื่อยมาถึงศตวรรษที่ 12

อัชเมร์ถูกล้อมรอบด้วยเทือกเขาอรวัลลี และได้รับสถานะเทศบาลตั้งแต่ปี 1869 ในปี 2018 นครอัชเมร์ได้รับการคัดเลือกโดยรัฐบาลอินเดียให้เป็นนครหฤทัย และเป็นส่วนหนึ่งของโครงการสมาร์ตซิตีของรัฐบาลกลางในปี 2015

ประวัติศาสตร์

นักประวัติศาสตร์ ทศรถ ชาร์มา ชี้ให้เห็นว่าหลักฐานการกล่าวถึงนครที่เก่าแก่ที่สุดปรากฏอยู่ใน ปัฏฏวลี ซึ่งเขียนขึ้นในปี 1113 (1170 ว.ส.) ที่นครธารา ข้อเท็จจริงนี้ทำให้สรุปได้ว่านครอัชเมร์มีอยู่มาแล้วก่อนปี 1113 ปรศัสตี (จารึกสรรเสริญ) โดยกษัตริย์วิครหราชที่ 4 ซึ่งพบที่วิทยาลัยสันสกฤตอาธยทินกาโฌนปรา ระบุว่ากษัตริย์อชยเทวะ (ซึ่งคือ อชยราชที่สอง) ได้ย้ายที่พำนักของตนมายังอัชเมร์ ส่วนในเอกสารยุคหลังจากนั้น ประพันธโกษ ระบุว่าเป็นกษัตริย์ยุคศตวรรษที่ 8 นามว่าอชยราชที่ 1 เป็นผู้สร้างป้อมอชยเมรุขึ้น ป้อมดังกล่าวต่อมาเป็นที่รู้จักในชื่อป้อมตาราครห์ นักประวัติศาสตร์ อาร์ บี สิงห์ (R. B. Singh) เสนอว่าข้อเสนอดังกล่าวเป็นจริง เนื่องจากมีจารึกอายุศตวรรษที่ 8 ค้นพบในอัชเมร์ นอกจากนี้เขายังตั้งทฤษฎีซึ่ง อชยราชที่สอง เป็นผู้ขยับขยายเขตเมือง สร้างวัง และเป็นผู้ย้ายราชธานีของจหามนะจากศกัมภรี มายังอัชเมร์

อัชเมร์ถูกควบรวมในปี 1193 เข้ากับฆูรีด ก่อนจะคืนแก่เจ้าครองนครชาวราชปุตหลังยอมจำนนเครื่องบรรณาการให้ และในปี 1556 อัชเมร์ถูกยึดครองโดยจักรวรรดิโมกุล นำโดยจักรพรรดิอักบัร และตั้งเป็นราชธานีของแคว้นอัชเมรซูบะฮ์ ในยุคโมกุล ชาวมุสลิมจำนวนมากเดินทางมาแสวงบุญที่ดัรกะฮ์ ของ โมยนุดดีน ชีชตี ทำให้เมืองนี้เป็นที่ชมชอบของโมกุล รวมถึงยังถูกใช้เป็นฐานทัพต่อสู้กับพวกราชปุต ขุนนางและจักรพรรดิของโมกุลบริจาคเงินจำนวนมากให้กับนครอัชเมร์ ซึ่งรวมถึงการสร้างวังอักบัร และศาลาจำนวนมากริมอนสาคร และมีการสร้างถาวรวัตถุขึ้นมากมายในบริเวณของ ดัรกะฮ์ ทั้งจาฮานารา เบกุม และ ดารา ชีโกฮ์ บุตรของชะฮ์จาฮาน ล้วนเกิดที่อัชเมร์ ในปี 1614 และ 1615 ตามลำดับ

โมกุลเริ่มเสื่อมอำนาจในอัชเมร์ลงในศตวรรษที่ 18 ในปี 1752 สสินทิยาเข้ายึดครองอัชเมร์ ก่อนที่ในปี 1818 จะถูกยึดครองโดยอังกฤษอย่างเป็นทางการ และมีการตั้งเทศบาลอัชเมร์ขึ้นในปี 1866 ในยุคอาณานิคม อัชเมร์เป็นเมืองหลวงของแคว้นอัชเมร์-เมรวาระ รวมถึงมีการสร้างเรือนจำกลางกับโรงพยาบาลกลางขนาดใหญ่ขี้น นับตั้งแต่ทศวรรษ 1900s ได้มีการตั้งโลสถ์คริสต์โดยคริสตจักรสก็อตแลนด์, คริสตจักรอังกฤษ, โรมันคาทอลิก และเมธอดิสต์อเมริกัน ที่นี่ รวมถึงมีการตั้งโรงพิมพ์ขึ้น 12 แห่ง ซึ่งตีพิมพ์หนังสือพิมพ์รายสัปดาห์อยู่แปดหัว